AKTVITET: Hos flere eliteserieklubber har det den siste uka vært aktivitet på treningsfeltet. Dette bildet fra Rosenborgs treningsfelt utenfor Brakka er fra en annen anledning. Foto: Øyvind Nordahl Næss, VG.

Nye råd fra NTF: Slik kan eliteserieklubbene trene

Eliteserieklubbene har fått beskjed om at Norsk Toppfotball (NTF) og Norges Fotballforbund (NFF) presiserer retningslinjene for treningspraksisen.

Oppdatert 19. mars

Artikkelen er over 185 dager gammel, myndighetenes råd angående coronasmitten kan derfor være utdaterte. Du kan alltid holde deg oppdatert i vår spesial, eller gjennom FHIs nettsider.

Presiseringen kommer etter at kritikk fra flere onsdag. Kritikken gikk på at klubbene tolket retningslinjene ulikt.

All organisert idrett i Norge er forbudt grunnet coronavirusets utbrudd. Noen eliteserieklubber har til nå valgt å stenge helt ned og holder spillerne hjemme. Andre har valgt å la få små grupper av spillere trene individuelt med ball på treningsfeltet i sine soner på banen.

Redaksjonelt samarbeid Dplay Se Eliteserien og OBOS-ligaen direkte på Dplay

Klubber som har valgt dette er Haugesund, Rosenborg og Molde.

Tillat med trening i små grupper

De nye retningslinjene er tydelig på at trening ute i små grupper er lov.

I de nye retningslinjene står det at spillerne kan drive fysisk fotballaktivitet – individuelt og/eller i små grupper – i tråd med de til enhver tid gjeldende smittevernregler. Den fysiske avstanden mellom spillere skal til en hver tid være på en til to meter. Det er nulltoleranse for deltakelse dersom det er symptomer på forkjølelse/sykdom.

Det kommer frem i en informasjonsmail sendt til klubbene og i en pressemelding fra Norsk Toppfotball (NTF).

– Det er en krevende tid og det har vært ulik praksis i ulike klubber på hvordan man skal forholde seg til egen aktivitet. Organisert trening er jo avlyst og utsatt. Det skaper ulikheter og litt konkurranse med ulik praksis, men først og fremst har vi ønsket å være sikre på å gi noen råd som er innenfor helsemyndighetenes anbefalinger. Når ting er uklart, er det større risiko for at folk tar initiativ til ting som er risikofylt, sier direktør for toppfotball i NFF, Lise Klaveness, til VG.

TOPPFOTBALLSJEF: Lise Klaveness forstår reaksjonene som kom før de nye rådene. Foto: Vidar Ruud / NTB scanpix

Forstår reaksjonene

Onsdag fikk Rosenborg og Haugesund kritikk fra blant annet Start-sjef Christopher Langeland for måten de trente på. De presiserte retningslinjene sier at måten de to klubbene trente på er lov.

Klaveness forstår at det kom reaksjoner.

– Det er en krevende tid. Vanligvis bruker man lang tid på lovregler og vedtak, med forarbeid og dokumenter. Her kommer jo alt på en dag. Og jeg vet regler på tolkes og da vil tolkningene bli ulike. Da vil man også reagere på andres praksis, fordi man opplever at det blir urettferdig. Det reagerer mennesker på og det er fullt forståelig, sier hun til VG.

Folkehelseinstituttet skriver i en e-post til VG torsdag at de mener praksisen med få spillere som trener individuelt virker ok:

– Folkehelseinstituttet gir smittevernfaglige råd, Helsedirektoratet er myndighetsorgan og kan iverksette tiltak. Spørsmål om tolkning av vedtak må avklares med Helsedirektoratet nasjonalt eller kommunen lokalt. Folkehelseinstituttet anbefaler at også friske personer holder litt avstand til andre (> 1-2 meter), men så lenge man legger opp til dette, virker det som om de har en ok praksis for å trene individuelt.

Publisert: 19.03.20 kl. 13:59 Oppdatert: 19.03.20 kl. 14:36

Eliteserien S V U T M P 1 Bodø/Glimt 18 15 3 0 62 – 19 43 48 2 Molde 18 11 1 6 46 – 22 24 34 3 Vålerenga 18 9 5 4 29 – 24 5 32 4 Odd 17 10 1 6 30 – 24 6 31 5 Rosenborg 18 8 5 5 32 – 19 13 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Les også